
ŠAKIŲ RAJONO SAVIVALDYBĖS  TARYBA

SPRENDIMAS
DĖL ASOCIACIJOS „GRŪDUVOS MELIORACIJA“ INVESTICINIO PROJEKTO DĖL DALIES MELIORACIJOS STATINIŲ REKONSTRUKCIJOS ŠAKIŲ RAJONO SAVIVALDYBĖS SLAVIKŲ, IŠDAGŲ, KIDULIŲ, GOTLYBIŠKIŲ, SINTAUTŲ, GIEDRUČIŲ IR DUOBIŠKIŲ KADASTRINĖSE VIETOVĖSE RENGIMO IR ĮGYVENDINIMO
2010 m. gruodžio 23 d. Nr. T-394
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 41 p., Melioracijos įstatymo (Žin., 1993, Nr.71-1326; 2004, Nr. 28-877) 7 str. 3 d., Žemės ūkio ministro 2007 m. spalio 31 d. įsakymu Nr. 3D-478 ,,Dėl Lietuvos kaimo plėtros 2007-2013 metų programos priemonės ,,Žemės ūkio ir miškininkystės plėtra ir pritaikymo infrastruktūra“ veiklos srities ,,Žemės ūkio vandentvarka“ įgyvendinimo taisyklių patvirtinimo (Žin., 2007, Nr. 116-4749, 2008, Nr. 124-4737), n u s p r e n d ž i a:


1. Dalyvauti partnerio teisėmis rengiant, asociacijos „Grūduvos melioracija“ investicinį projektą dėl dalies melioracijos statinių rekonstrukcijos Šakių rajono savivaldybės Slavikų, Išdagų, Kidulių, Gotlybiškių, Sintautų, Giedručių ir Duobiškių  kadastrinėse vietovėse. Maksimali paramos suma projektui pagal veiklos sritį ,,Žemės ūkio vandentvarka” – 1035840 Lt.


2. Nustatyti, kad 10 procentų 1 punkte nurodyto projekto vertės ir pridėtinės vertės mokestis (PVM) bus finansuojamas iš asociacijos „Grūduvos melioracija“ biudžeto.


3. Įgalioti rajono savivaldybės administracijos direktorių Juozą Puodžiukaitį Lietuvos Respublikos norminių aktų nustatyta tvarka pasirašyti jungtinės veiklos sutartį tarp asociacijos „Grūduvos melioracija“ ir rajono savivaldybės administracijos ir visus su projektu susijusius dokumentus.

